Aarhuus Stifts-Tidende, 1837-08-12
En saadan Pakke med Bomuldstøier, der var bleven henliggende en Tid lang afhentet i Kroen, skal nu den for hiint Mordattentat arresterede Kromandssøn for tre Aar siden have bemægtiget sig, og under de i den Anledning anstillede Undersøgelser opstod der Formodning om at han tildeels havde ladet hine Sager forhandle ved en Kludesamler Niels Enevoldsen. Saaledes droges denne ind i Undersøgelsen, og da der senere opstod Mistanke mod ham om tillige at have gjort sig skyldig i Tyveri, blev han arresteret. L. J Arresten kom denne Niels Enevoldsen til at sidde i Værelse sammen med en Karl, der alt i lang Tid havde hensiddet der paa Grund af en Sag, der ikke staaer i allermindste Forbindelse med hine tvende Mordsager. J sit Fængsel havde denne hørt tale om Mordet i Bierre, og og Justitiens forgiæves Forsøg paa at udfinde Gjerningsmanden; hvad var da naturligere, end at denne mærkelige og skjulte Forbrydelse i høi Grad maatte beskjæftige hans Tanker, for hvilke Fængslets kjedsommelige Ørkesløshed desuden frembød saa lidet Stof, – hvad var rimeligere, end at han, der sandsynligviis var velbekjendt med Egnens manvais suiets maatte føle stor Drift til om mu ligt at udspeculere, hvo af dem der var Ophavsmanden til dette Mesterstykke af en Forbrydelse, Han har senere forklaret, ofte at have tænkt over disse Ting, og det er rimeligviis med saadanne Tanker i Hovedet, at han fa Dage efter at være kommet sammen med Niels Enevoldsen, en Aften sov ind paa samme Brix, som denne. Om Natten drømte han nu, at han saae en gammel Mand og en gammel Kone staae ved Siden af deres Seng, Manden, truende af dem med en Øxe og Pistol, Konen i Fær med at stoppe et blodigt Lagen i Munden paa Niels Enevoldsen. Han vaagnede forskrækket over dette Syn, men slog sig atter til Ro, da han havde overtydet sig om, at det kun var en Drøm. Næste Morgen fortalte han imidlertid hele hiin natlige Vision til sin Stuekammerat, uden at denne derved i mindste Maade lod sig afficere; men da Drømmeren derpaa udviklede Grundene, hvorfor han antog en vis Sagen aldeles uvedkommende Person for Gjerningsmanden, vakte Enevoldsen hans Mistanke ved den løst henkastede, i og for sig aldeles intetsigende Bemærkning, at denne kunne han sige fri for hiin Brøde Det er som sagt denne Yttring af Enevoldsen, der hen ledede hans Medfanges Mistanke paa ham, og da Sidstnævnte i Haab om derved at erholde en Belønning med deelte Dommeren sin Formodning, instruerede denne han om, hvorledes han skulde søge at udfritte hiin, for muli gen at aflokke ham en Tilstaaelse. Længe holdt Enevold sen Stand, men da den Anden begyndte at prale med et Mængde Forbrydelser, han aldrig havde begaaet, vandt denne derved hans Fortrolighed og stimulerede hans Ærgjerrighed, at han omsider ogsaa begyndte at gjøre sig til af allehaande Meritter af samme Art - i Begyndelse paaløi han sig flere Misgierninger, men tilsidst fremkom han med en detailleret Tilstaaelse om virkeligt at have begaaet Mordet i Bierre. Alt hvad han saaledes fortalte, blev naturligviis rapporteret Dommeren, som atter instruerede Angiveren, om hvilke Omstændigheder han endnu skulde udfritte sin Contubernal, og saaledes tilveiebragtes efterhaanden alle de Ophysninger, som attraaedes. De ældre Undersøgelsesacter fremskaffedes, og completteredes med Hensyn til de Punkter, man ikke tidligere havde paa agtet, men hvorpaa nu Opmærksomheden var bleven henledet, Niels Enevoldsens Huus randsagedes, og en stor Deel af de Myrdede frarøvede Koster skaffedes tilstede, og først efterat saaledes hele Factum var constateret, og Morderens Kone havde maattet gaae til Bekjendelse, kaldtes denne i Forhør. Her fandt han sig saaledes om ringet af de stærkeste Vidnesbyrd om sin Brøde, at han øieblikkeligen tilstod alt. – Saaledes er denne afskyelige Misgierning ved et høist mærkeligt Sammenstod af Tilfældigheder dragen frem for Dagens Lys, til streng men retfærdig Afstraffelse.